PATVIRTINTA

 Priekulės socialinių paslaugų centro direktoriaus

 2017 m. vasario 1 d. įsakymu Nr. (1.8)A1- 10

**PRIEKULĖS SOCIALINIŲ PASLAUGŲ CENTRO VAIRUOTOJO PAREIGYBĖS APRAŠYMAS**

**I SKYRIUS**

**PAREIGYBĖ**

 1. Pareigų pavadinimas: Priekulės socialinių paslaugų centro vairuotojas.

 2. Pareigybės grupė: Priekulės socialinių paslaugų centro kvalifikuotas darbuotojas.

 3. Pareigybės lygis: C.

 4. Pareigybės paskirtis: Priekulės socialinių paslaugų centro vairuotojaus pareigybė skirta techniškai tvarkinga tarnybine transporto priemone saugiai ir laiku vežioti klientus į/iš įstaigos ir kitais socialinių paslaugų teikimo tikslais bei maršrutais, patvirtintais direktoriaus, bei prižiūrėti tarnybines transporto priemones ir užtikrinti jų techninės apžiūros reikalavimų vykdymą.

 5. Pareigybės pavaldumas: Priekulės socialinių paslaugų centro vairuotojas (toliau – vairuotojas) yra tiesiogiai pavaldus Priekulės socialinių paslaugų centro (toliau – Centras) ūkvedžiui.

**II SKYRIUS**

**SPECIALŪS REIKALAVIMAI PAREIGYBEI**

 6. Darbuotojas, einantis šias pareigas, turi atitikti šiuos specialiuosius reikalavimus:

 6.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;

 6.2. turėti galiojantį B ir D ar D1 kategorijos kelių transporto priemonės vairuotojo pažymėjimą ir galiojančią vairuotojo sveikatos patikrinimo medicininę pažymą, kuri leidžia vairuoti atitinkamos rūšies transporto priemones;

 6.3. turėti dvejų metų vairuotojo darbo patirtį;

 6.4. išmanyti apie transporto priemonių techninę priežiūrą ir priemones, kuro ir tepalų klasifikaciją, savybes ir sunaudojimo normas.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo šias funkcijas:

7.1. atvykti į darbą nustatytu laiku, gerai pailsėjusiam, blaiviam;

7.2.patikrinti transporto priemonės techninę būklę, tikrinimo metu ypatingą dėmesį atkreipti į:

7.2.1. transporto priemonės kuro sistemos, šildymo ir tepimo sistemų būklę;

7.2.2. stabdžių ir vairo būklę;

7.2.3. transporto priemonės vidaus apšvietimo, signalizavimo, kontrolinių prietaisų darbą;

7.2.4. artimųjų ir tolimųjų šviesų žibintų, gabaritinių ir stovėjimo šviesų, posūkio rodiklių ir kt. veikimą;

7.3. patikrinti, ar transporto priemonėje yra pirmosios pagalbos vaistinėlė, pirminės gaisro gesinimo priemonės, avarinio sustojimo ženklas, transporto priemonės remontui kelionėje reikalingi įrankiai ir atsarginės dalys;

7.4. patikrinti, ar transporto priemonės duslintuvo vamzdis tvarkingas, ar išmetamos dujos nepateks į transporto priemonės saloną;

7.5. patikrinti transporto priemonės padangų būklę, ar slėgis jose atitinka norminį;

7.6. patikrinti, ar iš transporto priemonės nesisunkia vanduo/aušinimo skystis, kuras, tepalas, ar nestringa durų uždarymo mechanizmas;

7.7. jeigu transporto priemonė nešvari, privalo išvalyti jo saloną, nuplauti transporto priemonės išorę;

7.8. išvykstant į kelionę, su savimi turėti vairuotojo pažymėjimą, transporto priemonės registravimo liudijimą ir jos valstybinės techninės apžiūros taloną, įstatymų nustatytą draudimo dokumentą ir kitus būtinus dokumentus;

7.9. kelių eismą kontroliuojantiems pareigūnams pareikalavus, pateikti atitinkamus dokumentus;

7.10. įsodinti ir išsodinti Centro neįgalius, senyvo amžiaus asmenis;

7.11. vežamus vaikus, neįgalius ir senyvo amžiaus asmenis nuo namų perimti iš tėvų, globėjų, artimųjų (ryte), atvežti į Centrą, perduoti paskirtiems darbuotojams, vakare priimti iš jų, atvežti prie namų, perduoti tėvams, globėjams, artimiesiems.

 7.12. reikalauti iš vaikų, senyvo amžiaus bei neįgalių asmenų laikytis elgesio taisyklių, neleisti smurtauti, tyčiotis, triukšmauti, vartoti necenzūrinius žodžius, įvairius kvaišalus, šiukšlinti ir pačiam elgtis kultūringai: nerėkti, nesikeikti, nerūkyti tramporto priemonėje bei kt.;

 7.13. išlaipinti asmenis taip, kad jiems nereikėtų pereiti kelio; jeigu tokios galimybės nėra, išlipantiems iš transporto priemonės asmenims paaiškinti, kad į kitą kelio ar gatvės pusę galima eiti tik nuvažiavus transporto priemonei ir tik per pėsčiųjų perėją, o jeigu tokios nėra, eiti stačiu kampu, įsitikinus, kad arti nėra važiuojančių transporto priemonių;

 7.14. vežti vaikus, neįgalius ir senyvo amžiaus asmenis labai atidžiai, pasirinkti saugų greitį, nepradėti staigiai važiuoti ir staigiai stabdyti, išskyrus atvejus, kai staigus stabdymas būtinas avarijai išvengti;

 7.15. transporto priemonės vairuotojas privalo:

 7.15.1. nevežti transporto priemone pašalinių asmenų (atsitiktinių pakeleivių, vaikų tėvų, globėjų, rūpintojų, giminaičių ir kt.), kurie nėra Centro klientai;

 7.15.2. nevežti daugiau asmenų, negu transporto priemonėje yra sėdimų vietų;

 7.15.3. sugedus transporto priemonei arba įvykus nelaimei, nepalikti asmenų be priežiūros; įvykus nelaimei, jeigu yra sužeistų, nedelsiant kviesti greitąją pagalbą ir policiją, pačiam suteikti pirmąją pagalbą nukentėjusiems;

 7.15.4. apie įvykusią nelaimę nedelsiant pranešti Centro administracijai;

 7.16. transporto priemonės vairuotojas privalo kasdien aiškiai ir įskaitomai pildyti kelionės dokumentus, laiku pateikti vyriausiajam buhalteriui, periodiškai atlikti transporto priemonės techninę priežiūrą, laiku šalinti gedimus, galinčius turėti įtakos eismo saugumui, nustatytu periodiškumu paruošti ir pristatyti transporto priemonę techninei apžiūrai;

 7.17. nustatyti nesudėtingus transporto priemonės gedimus ir savo jėgomis juos pašalinti, o suderinęs su Centro ūkvedžiu ar direktoriumi vykdo ar organizuoja kitus transporto priemonės remonto darbus;

 7.18. nuplauti transporto priemonę ir išvalyti saloną prieš pastatydamas į transporto priemonių statymo vietą;

* 1. padėti iškrauti ir pakrauti pervežamą inventorių ir prekes;

 7.20. saugoti transporto priemonių ir kelionių dokumentus, degalų įsigijimo korteles, pervežamus dokumentus, inventorių ir prekes;

 7.21. būti susipažinęs su Centro darbo tvarkos taisyklėmis, šiuo pareigybės aprašymu, Tarnybinių transporto priemonių naudojimo Centre taisyklėmis, darbuotojų saugos ir sveikatos instrukcijomis pagal vykdomas darbų rūšis, gaisrinės saugos instrukcijomis ir kitais vidaus tvarką reglamentuojančiais dokumentais.

 7.22. vykdo kitus Centro direktoriaus ir direktoriaus pavaduotojo socialiniams reikalams, ūkvedžio nurodymus.

\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)